ગુજરાતના એક પનોતા પુત્ર અને અખંડ ભારતના શિલ્પી સરદાર વલ્લભભાઈ પટેલની વિશ્વની સૌથી ઊંચી પ્રતિમા ગુજરાતના કેવડિયા ગામ નજીક સાધુ બેટથી એકતા અને અખંડિતતાનો સંદેશ દુનિયાભરમાં રેલાશે. ૨૫ મીટર ઊંચી પીઠિકા ઉપર ૧૫૭ મીટર ઊંચાઈ ધરાવતી પ્રતિમા છે. આમ આ સ્મારકની કુલ ઊંચાઈ ૧૮૨ મીટર છે. તેમાં અંદાજે ૭૦ હજાર ટન સિમેન્ટ, ૧૮,૫૦૦ ટન રીઈન્ફોર્સમેન્ટ સ્ટીલ, ૬,૦૦૦ ટન સ્ટ્રક્ચર સ્ટીલનો ઉપયોગ થયો છે. આ પ્રતિમાનો વિસ્તાર ૨૨,૬૦૦ ચો.મી. અને તેનું વજન ૧૭૦૦ મેટ્રિક ટન છે. ‘સ્ટેચ્યૂ ઓફ યુનિટી’ના પ્રોજેક્ટ માટે ૨૫૦ જેટલા ઇજનેરો અને ૩૭૦૦ જેટલા કારીગરો રોકવામાં આવ્યા હતા.